CELEX: 32011D0493
Language: lv
Date: 2011-08-05 00:00:00
Title: 2011/493/ES: Komisijas Īstenošanas lēmums ( 2011. gada 5. augusts ), ar kuru apstiprina plānu mutes un nagu sērgas apkarošanai savvaļas dzīvniekos Bulgārijā (izziņots ar dokumenta numuru C(2011) 5625)

6.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 203/32
            
         KOMISIJAS ĪSTENOŠANAS LĒMUMS
   (2011. gada 5. augusts),
   ar kuru apstiprina plānu mutes un nagu sērgas apkarošanai savvaļas dzīvniekos Bulgārijā
   (izziņots ar dokumenta numuru C(2011) 5625)
   (Autentisks ir tikai teksts bulgāru valodā)
   (2011/493/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2003. gada 29. septembra Direktīvu 2003/85/EK par Kopienas pasākumiem mutes un nagu sērgas kontrolei, ar kuru atceļ Direktīvu 85/511/EEK un Lēmumus 89/531/EEK un 91/665/EEK un groza Direktīvu 92/46/EEK (1), un jo īpaši tās XVIII pielikuma B daļas 2. punktu,
   tā kā:
   
               (1)
            
            
               Direktīvā 2003/85/EK (“Direktīva”) ir paredzēti Savienības pasākumi mutes un nagu sērgas kontrolei, tostarp pasākumi, kas piemērojami gadījumos, kad ir iegūts apstiprinājums savvaļas dzīvnieku saslimšanai ar nagu un mutes sērgu.
            
         
               (2)
            
            
               Laikposmā no 2011. gada 5. janvāra līdz 7. aprīlim Burgasas reģionā Bulgārijā tika konstatēts mutes un nagu sērgas gadījums mežacūkām un apstiprināti 11 šīs slimības uzliesmojumi mājlopiem. Tāpēc Bulgārija ir veikusi Direktīvā noteiktos pasākumus.
            
         
               (3)
            
            
               Saskaņā ar Direktīvas 85. panta 4. punktu, kolīdz Bulgārijas kompetentā iestāde saņēma apstiprinājumu par pirmo mutes un nagu sērgas gadījumu savvaļas dzīvniekiem, tā veica Direktīvas XVIII pielikuma A daļā paredzētos pasākumus, lai mazinātu šīs saslimšanas izplatību.
            
         
               (4)
            
            
               Turklāt Bulgārija izstrādāja plānu mutes un nagu sērgas apkarošanai savvaļas dzīvniekos teritorijā, kas definēta kā inficēta, un norādīja pasākumus, kas piemēroti šajā teritorijā esošajās saimniecībās saskaņā ar Direktīvas XVIII pielikuma B daļu.
            
         
               (5)
            
            
               Bulgārija 2011. gada 4. aprīlī, 90 dienu laikā pēc apstiprinājuma saņemšanas par mutes un nagu sērgu savvaļas dzīvniekos, iesniedza plānu mutes un nagu sērgas apkarošanai savvaļas dzīvniekos noteiktās Burgasas, Jambolas un Haskovas reģionu daļās.
            
         
               (6)
            
            
               Saskaņā ar Komisijas izvērtējumu Bulgārijas iesniegtais plāns atbilst Direktīvas XVIII pielikuma B daļā paredzētajām prasībām un ir izstrādāts tā, lai būtu iespējams sasniegt izvirzītos mērķus. Tāpēc šis plāns ir jāapstiprina.
            
         
               (7)
            
            
               Turklāt Burgasas un Jambolas reģionu daļās pasākumus, kuri paredzēti minētajā plānā, pastiprina pasākumi, kas noteikti Komisijas 2011. gada 19. janvāra Lēmumā 2011/44/ES par konkrētiem aizsardzības pasākumiem pret mutes un nagu sērgu Bulgārijā (2).
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Apstiprinājums plānam mutes un nagu sērgas apkarošanai savvaļas dzīvniekos
   Komisija apstiprina Bulgārijas 2011. gada 4. aprīlī iesniegto plānu mutes un nagu sērgas apkarošanai savvaļas dzīvniekos, kas pakļauti šai slimībai pielikumā minētajās teritorijās.
   2. pants
   Izpilde
   Bulgārija veic vajadzīgos pasākumus, lai pildītu šo lēmumu, un šos pasākumus publicē.
   Bulgārija par to tūlīt informē Komisiju.
   3. pants
   Adresāts
   Šis lēmums ir adresēts Bulgārijas Republikai.
   
      Briselē, 2011. gada 5. augustā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 306, 22.11.2003., 1. lpp.
   
      (2)  OV L 19, 22.1.2011., 20. lpp.
   
      PIELIKUMS
      
         Bulgārijas teritorijas, kurās jāīsteno plāns mutes un nagu sērgas apkarošanai pret slimību uzņēmīgajos savvaļas dzīvniekos
      
      Lēmums attiecas uz šādām Burgasas, Jambolas un Haskovas reģionu daļām.
      
                  1.
               
               
                  Ziemeļu robeža:
                  
                              a)
                           
                           
                              Primorskas un Sozopoles pašvaldībās (Burgasas reģions):
                              
                                          i)
                                       
                                       
                                          ceļš Nr. 99, kas sākas rietumos no Kitenas pilsētas Melnās jūras piekrastē un ved līdz Primorskai, un no turienes otrās šķiras ceļš Nr. 992, kas ved uz Jasna Poļanu un tālāk uz Novo Paņičarevu līdz ceļam Nr. 9/E87;
                                       
                                    
                                          ii)
                                       
                                       
                                          ceļš Nr. 9/E87, kas ved uz ziemeļiem līdz krustojumam ar otrās šķiras ceļu, kurš ved uz Izvoru;
                                       
                                    
                                          iii)
                                       
                                       
                                          ceļš uz Izvoru, Zidarovo, Gabru līdz vietai, kur vietējās nozīmes ceļš sasniedz Sredecas pašvaldības administratīvo robežu koordinātās 42°18′19,82″N/27°17′12,11″E;
                                       
                                    
                        
                              b)
                           
                           
                              Sredecas pašvaldībā (Burgasas reģions):
                              
                                          i)
                                       
                                       
                                          vietējās nozīmes ceļš no iepriekš minētajām koordinātām uz Dračevu, līdz Dračevas ciematam un tālāk pa ceļu, kas ved no Dračevas ziemeļiem līdz krustojumam, kurā valsts nozīmes ceļš Nr. 79 šķērso valsts nozīmes ceļu Nr. 53 Sredecas ciemata austrumos;
                                       
                                    
                                          ii)
                                       
                                       
                                          Sredecas dienvidu robeža;
                                       
                                    
                                          iii)
                                       
                                       
                                          vietējas nozīmes ceļš no Sredecas uz rietumiem līdz Beļilas ciematam un tālāk līdz tiltam, pār kuru šis ceļš šķērso Sredeckas upi Prohodas ciemata rietumos, ietverot arī Prohodas ciematu;
                                       
                                    
                                          iv)
                                       
                                       
                                          Sredeckas upe no vietas, kur tā šķērso vietējās nozīmes ceļu, kurš ved no Prohodas uz Bistrecu, līdz vietai, kur šīs upes atteka, kas tek līdz Omanas ciematam (Boļarovas pašvaldībā), krustojas ar Boļarovas pašvaldības robežu koordinātās 42°16′57,78″N/26°57′33,54″E;
                                       
                                    
                        
                              c)
                           
                           
                              Boļarovas pašvaldībā (Jambolas reģions):
                              
                                          i)
                                       
                                       
                                          Sredeckas upe no vietas, kur šīs upes atteka, kas turpinās līdz Omanas ciematam, šķērso Boļarovas pašvaldības robežu koordinātās 42°16′57,78″N/26°57′33,54″E, līdz Omanai;
                                       
                                    
                                          ii)
                                       
                                       
                                          ceļš no Omanas uz Deņicu un tālāk līdz krustojumam ar ceļu no Kamenecas līdz Stefankaradžovai;
                                       
                                    
                                          iii)
                                       
                                       
                                          ceļš no Stefankaradžovas uz Dabovu, tālāk uz Popovu un līdz vietai, kur ceļš šķērso Elhovas pašvaldības robežu koordinātās 42°10′48″N/26°41′45″E;
                                       
                                    
                        
                              d)
                           
                           
                              Elhovas pašvaldībā (Jambolas reģions):
                              
                                          i)
                                       
                                       
                                          ceļš uz Dobriču no vietas, kas aprakstīta c) apakšpunkta iii) daļā, līdz krustojumam ar ceļu Nr. 79 Dobričas dienvidos;
                                       
                                    
                                          ii)
                                       
                                       
                                          ceļš Nr. 79 no Dobričas līdz krustojumam ar ceļu Nr. 7 Elhovas austrumos.
                                       
                                    
                        
            
                  2.
               
               
                  Rietumu robeža:
                  
                              a)
                           
                           
                              Elhovas pašvaldībā (Jambolas reģions):
                              
                                          i)
                                       
                                       
                                          ceļš Nr. 7 no Elhovas līdz krustojumam ar ceļu Nr. 76 Kņaževas ciemata ziemeļaustrumos;
                                       
                                    
                                          ii)
                                       
                                       
                                          otrās šķiras ceļš, kas krustojas ar ceļu Nr. 76 Kņaževas ciemata ziemeļos un ved līdz Sremai;
                                       
                                    
                        
                              b)
                           
                           
                              Topolovgradas pašvaldībā (Haskovas reģions):
                              
                                          i)
                                       
                                       
                                          ceļš no Kņaževas uz Sremu, Ustremu un tālāk līdz Plaņinovai;
                                       
                                    
                                          ii)
                                       
                                       
                                          ceļš no Plaņinovas līdz krustojumam koordinātās 41°57′12″N/26°21′56″E netālu no robežas ar Svilengradas pašvaldību;
                                       
                                    
                        
                              c)
                           
                           
                              Svilengradas pašvaldībā (Haskovas reģions):
                              
                                          i)
                                       
                                       
                                          ceļš no b) apakšpunkta ii) daļā aprakstītā krustojuma dienvidu virzienā uz Derviška Mogilu, Levku un līdz krustojumam ar ceļu Nr. 55, kas ved uz Svilengradu;
                                       
                                    
                                          ii)
                                       
                                       
                                          ceļš Nr. 55 no i) daļā aprakstītā krustojuma līdz krustojumam ar ceļu Nr. 8 Svilengradas ziemeļos;
                                       
                                    
                                          iii)
                                       
                                       
                                          ceļš Nr. 8 no Svilengradas dienvidaustrumiem paralēli ceļam Nr. E80 līdz Kapitanandrēvas pie robežas ar Turciju.
                                       
                                    
                        
            
                  3.
               
               
                  Dienvidu robeža:
                  Valsts robeža (zeme un upe) starp Bulgāriju un Turciju no Kapitanandrēvai rietumos līdz Rezovai austrumos.
               
            
                  4.
               
               
                  Austrumu robeža:
                  Melnās jūras piekraste starp Rezovu un Kitenu.